**Louis Edward Gelineau** (født 3. mai 1928 i Burlington i Vermont i USA) er emeritert katolsk biskop av Providence i Rhode Island.

Liv og virke
------------

### Bakgrunn

Louis Edward Gelineau kom fra en francoamerikansk familie til Leonidas og Juliette (*née* Baribault) Gélineau; han haddde en eldre bror. Etter skolegang på *St. Joseph's Elementary School* og *Cathedral High School* i Burlington, studerte han ved *St. Michael's College* i Colchester i Vermont i to år. Han studerte så ved *St. Paul’s University* i den kanadiske hovedstad Ottawa.

### Prest

Han ble presteviet den 5. juni 1953 for bispedømmet Burlington. Etter at han hadde tatt doktorgrad i kirkerett i 1959, ble han kansellist i Burlington, og bispedømmets generalvikar i 1968.

### Biskop av Providence

Pave Paul VI utnevnte ham den 6. desember 1971 til biskop av Providence. Biskopn av Burlington, Robert Francis Joyce, bispeviet ham den 26. januar året etter; medkonsekratorer var Bernard Joseph Flanagan, biskop av Worcester i Massachusetts, og Edward Cornelius O’Leary, hjelpebiskop i Portland i Maine.

I 1988 erklærte biskopern Gelineau at fjerningen av en næringssonde fra 49 år gamle Marcia Gray, en komatøs Rhode Island-kvinne, «ikke stred mot katolsk moralteologi», men understreket at dette «på ingen måte betyr en støtte eller toleranse av dødshjelp». Han motsatte seg også en forordning fra Providence by fra 1985 for å beskytte homoseksuelle mot diskriminering i arbeid, bolig, kreditt og tilgang til offentlig bolig. Han sa: «Homoseksuelle handlinger er i strid med Guds bud og i strid med hans hensikt med skapelsen av kjønnene. Å støtte dette lovforslaget [slik det er utformet] kan lett tolkes som støtte til den homoseksuelle livsstil.» Senere, i 1995, da Rhode Island-senatet vedtok en lov om homofiles rettigheter, sa Monsignor Gelineau: «Hvis [lovforslaget] søker å beskytte mot urettferdig diskriminering, som nå ikke er garantert av våre lover, så bør disse lovene endres.»

Han fratrådte den 11. juni 1997, men forsatte i en tid å gjøre sjelesørgerisk arbeide i bispedømmet. Frem til 2007 var han i kapellantjeneste ved *St. Antoine Residence* i North Smithfield i Rhode Island, der han siden 2014 selv bor som pensjonist.

I et intervju i 2018 til *Providence Journal*, benektet biskop Gélineau, da 90 år gammel, at han noensinne hadde hatt som intensjon å dette over seksuelle overgrep i kirkelig kontekst. Rundt denne tiden var det fremkommet en rekke påstander i så måte om hans egen adferd (angivelig av homoseksuell art) og håndtering av anklager rettet mot prester i bispedømmet i så måte fra hans tid som bispedømmebiskop.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1792-1878) \*1827
* Kardinal Raffaele Monaco La Valletta (1827-1896) \*1874
* Kardinal Francesco di Paolo Satolli (1839-1910) \*1888
* Kardinal William Henry O'Connell (1859-1944) \*1901
* Kardinal Richard James Cushing (1895-1970) \*1939
* Biskop Edward Francis Ryan (1879-1956) \*1945
* Biskop Robert Francis Joyce (1896-1990) \*1954
* Biskop *Louis Edward Gelineau*, (1928- ) \*1972

Referanser
----------

1. ↑  Albert, Renaud S. (1979). *A Franco-American Overview* **(engelsk)**. National Assessment and Dissemination Center for Bilingual/Bicultural Education. s. 44. ISBN 9780898571073.
2. ↑  «The Most Reverend Louis E. Gelineau». *Roman Catholic Diocese of Providence*.
3. ↑  «Descendants of Elie (Elie the Jew) Juiellineau». *Family Tree Maker*.
4. ↑  «Depositions of Louis E. Gelineau, Bishop of Providence». *Timothy J. Conlon, Esq*. Arkivert fra originalen 18. juli 2014. Besøkt 23. august 2023.
5. ↑  Bishop Emeritus Louis E. Gelineau celebrates 90th birthday with friends at The Villa, Rhode Island Catholic, lest 13. januar 2020
6. ↑  «Turning 90, Gelineau says 'God has been good to me' - The Providence Journal, 4/29/2018». *digital.olivesoftware.com*. Besøkt 12. november 2021.
7. ↑  A.W.R.Sipe: *The tale of two Bishops*. 2012-04-04
8. ↑  www.catholic-hierarchy.org gelineau, lest 23. august 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI
 |